Nafarroako Parlamentuko Mahaiak, 2018ko irailaren 10ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Haur eta Lehen Hezkuntzan 2018-2019 ikasturterako kontratatutako irakasle-kopuruari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko irailaren 10ean

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hau aurkezten du, idatziz erantzun dakion:

– Irakasleen zuzeneko irakaskuntzako orduak murriztu izanaren ondorioz 2018-2019 ikasturtean Haur eta Lehen Hezkuntzan kontratatutako irakasle kopurua.

Zehaztu ikastetxez ikastetxe, herriz herri eta hizkuntza-ereduz eredu.

– Ikastetxeren batek helarazi al dio departamentuari orduen murrizketa horren ondorioz eta irakasle gehiago ez kontratatzearen ondorioz ikasleentzako laguntza-orduak galdu direla? Zer konponbide eman du departamentuak horri dagokionez ikasle horiek laguntzarik gal ez dezaten?

Corellan, 2018ko irailaren 6an

Foru parlamentaria: Alberto Catalán Higueras